open-index/open-wikipedia-markdown huggingface dataset:
Sejni

**Sejni** (, ) ir pilsēta Polijas ziemeļaustrumos, Podlases vojevodistē, uz austrumiem no Suvalkiem. Apmēram 30% no pilsētas iedzīvotājiem ir lietuvieši un pilsēta ir Polijas lietuviešu minoritātes kultūras centrs. Pilsētā atrodas lietuviešu skola un Lietuvas konsulāts, iznāk lietuviešu avīze.

## Vēsture

Pilsēta radusies 17. gadsimtā. 19. gadsimta beigās Sejnos dzīvoja lietuviešu literatūras klasiķis Antans Baranausks, kurš šeit ir apglabāts. Pēc Pirmā pasaules kara, dibinoties neatkarīgajām Polijas un Lietuvas valstīm, Sejnu apkārtne kļuva par vienu no abu valstu strīdus objektiem. Vispirms 1918. gada 8. maijā kontroli pār Sejniem ieguva lietuviešu varas iestādes un to akceptēja Sūtņu konference. Tomēr, kad 1919. gada 22. augustā vācu karaspēks pameta pilsētu, poļu kaujinieki no Poļu militārās organizācijas (*Polska Organizacja Wojskowa*) t. s. Sejnu sacelšanās rezultātā sagrāba varu pilsētā un tās apkārtnē. Pēc gada pilsēta ieņēma boļševistiskās Krievijas karaspēks. 1920. gada 12. jūlijā Maskavā tika noslēgts Padomju-Lietuvas miera līgums, kurā lietuviešiem tika piešķirtas tiesības uz Sejniem un 19. jūlijā lietuviešu spēki ieņēma pilsētu. Parīzes Miera konference piešķīra Sejnus poļu pusei un Polijas varas iestādes nodibināja kontroli pār pilsētu. Tomēr 2. septembrī Poļu-lietuviešu kara laikā Lietuvas karaspēks atkal ieņēma pilsētu, vēlāk poļi pilsētu atguva un tā iekļāvās Polijas sastāvā.

Otrā pasaules kara Polijas kampaņas laikā 1939. gada 24. septembrī Sejnus ieņēma Sarkanā armija, tomēr, pamatojoties uz Molotova-Rībentropa paktu, 13. oktobrī pilsētu atdeva Vācijas varas iestādēm.

## Atsauces

## Ārējās saites
Lapi

**Lapi** var būt:
* Lapi — pilsēta Polijā
* Lapi — apdzīvota vieta Andzeļu pagastā
* Sāmu tautas agrākais nosaukums
Express

**Express** (no  "ekspresis") var būt:
* Mars Express — ESA starpplanētu zonde Marsa izpētei.
* *Orient Express* jeb Austrumu ekspresis — nosaukums tālsatiksmes pasažieru vilcienu satiksmei, kura sākotnējais maršruts (1883. gadā) bija no Parīzes uz Stambulu.
* Venus Express — ESA starpplanētu zonde Veneras izpētei.

## Skatīt arī
* Ekspresis
Bjalostocka

**Bjalostocka** var būt:
* Čarna Bjalostocka (*Czarna Białostocka*) — pilsēta Polijā
* Dombrova Bjalostocka (*Dąbrowa Białostocka*) — pilsēta Polijā
Krīts (nozīmju atdalīšana)

**Krīts** var būt:

* Krīts - pulvera konsistences kaļķakmens.
* Krīts - ģeoloģisks laika periods mezozojā.
* Materiāls zīmēšanai un gleznošanai, piemēram pasteļa krītiņš.
* Tāfeles krīts.
Proporcionālas vēlēšanas

**Proporcionālās vēlēšanās** mandātu skaits tiek aprēķināts proporcionāli vēlētāju nodotajam balsu skaitam par katru politisko partiju. 
Proporcionālo vēlēšanu galvenā pieņemamā priekšrocība ir paaugstināta politisko partiju atbildība. Vēl viena īpatnība ir ierobežots parlamentā ievēlēto partiju skaits.

Kā piemērus proporcionālai vēlēšanu sistēmai var minēt Itāliju. Kā vēl viens šķērslis parlamenta sadrumstalotībai parasti tiek lietota tā sauktā barjera (Latvijā kopš 1995. gada tā ir 5%) — respektīvi, politiskās partijas, kuru iegūtais balsu skaits ir mazāks par noteikto barjeru parlamentā neiekļūst. Parlamenta sadrumstalotību varēja novērot pirmajās Latvijas Saeimas vēlēšanās (1., 2., 3. un 4. Saeimā), kad parlamentā bija pat 28 frakcijas.
## Ārējās saites
Māls

[thumb|250px|[Kvartārs|Kvartāra perioda māla nogulumi Arumetsā, Igaunijā.]]

**Māls** (arī daudzskaitļa forma **māli**) ir nogulumiezis, kas pamatā sastāv no sīkās frakcijas (zem 2 um) daļiņām. Māls veidojas, sadēdot laukšpatiem un vizlām. Latvijā sastopamais māls galvenokārt ir veidojies, sadēdot vizlām un mālu frakcija sastāv galvenokārt no hidrovizlu minerāliem. Māla rupjā frakcija parasti satur arī smiltis. Mālu minerāli satur daudz alumīnija oksīda, māls parasti satur arī dzelzs oksīdu, kas to iekrāso sarkanu vai brūnu. Ja dzelzs oksidēšanās pakāpe ir +2 vai dzelzs ir ļoti maz, tad māls ir balts. Māli ir veidojušies dažādos ģeoloģiskajos periodos, un pēc tiem tos arī iedala.

## Iedalījums
Mālus var iedalīt arī pēc to sastāvā esošajiem galvenajiem mālu minerāliem, izplatītākie ir:
* Kaolinīta māli — satur kaolinītu;
* Illīta māli — satur illītu (hidrovizlu) — lielākā daļa Latvijas mālu;
* Montmorilonīta kaka māli — satur montmorilonītu.

Mālus jau kopš seniem laikiem lieto keramikas izgatavošanai. Māli ir arī viena no cementa izejvielām.

## Latvijā sastopamie māli
* Juras laikmeta māls — sastopami nelielā daudzumā, parasti kopā ar akmeņoglēm. Viena neliela atradne ir Kurzemē. Laba ugunsizturība. .
* Devona laikmeta māli — sastopami gandrīz visā Latvijas teritorijā. Satur daudz dzelzs oksīda. Nav pārāk liela ugunsizturība. Lieto ķieģeļu ražošanai. 
* Kvartāra māli — sastopami Baltijas ledus ezera nogulumos. Satur daudz kalcija savienojumu. Nav pārāk liela ugunsizturība. Lieto ķieģeļu ražošanai (Kalnciems).

Visvairāk māla Latvijā iegūst devona mālu Liepas atradnē, pie kuras ir Lodes ķieģeļu rūpnīca.

## Skatīt arī
* Keramika
* Cements
* Ķieģelis
* Modelēšanas māls

## Atsauces

## Ārējās saites
Rezultatīva piespēle (hokejs)

thumb|300px|Labajā pusē esošā zilā hokejista rezultatīvā piespēle savam komandas biedram pa kreisi, kas gūst vārtus

**Rezultatīva piespēle** hokejā ir rezultativitātes punkts, ko pieskaita ne vairāk kā diviem vārtus guvušās komandas spēlētājiem, kas pēdējie pirms vārtu guvēja pieskārušies ripai. Angļu valodā to sauc par *assist*, kas tiešā tulkojumā nozīmē "palīdzība", kas arī atbilst tās būtībai — parasti šis viens vai divi spēlētāji ir veikuši veiksmīgu piespēli, vārtu guvējam nodrošinot lielu vārtu gūšanas iespēju. Ja spēlētājs padod piespēli, un to pārķer pretinieks, bet pēc tam atkal atgūst pirmā spēlētāja komandas biedrs un gūst vārtus, pirmajam spēlētājam rezultatīva piespēle netiek pieskaitīta.

Spēlētājs (vai spēlētāji), kas veikuši rezultatīvu piespēli, rezultātu tabulās tiek pierakstīti iekavās aiz vārtu guvēja.

Daudzi spēlētāji, piemēram, Veins Greckis, Rons Frānsiss, Rejs Burks un Sidnijs Krosbijs, ir pazīstami ne vien ar savu vārtu gūšanas prasmi, bet arī savām rezultatīvajām piespēlēm.

## Skatīt arī
* Hokejs
* Vārti
Kranciems

**Kranciems** ir apdzīvota vieta Ogres novada Tīnūžu pagastā pie Mazās Juglas, 5 km no pagasta centra Tīnūžiem, 9 km no novada centra Ogres un 38 km no Rīgas.

Tā kā Kranciems atrodas relatīvi netālu no Rīgas, pēdēja laikā šeit ir sākusies pastiprināta zemes gabalu apbūve.

## Atsauces
Sekundārās emisijas lampa

thumb|300px|Sekundārās emisijas lampa 6В2П
**Sekundārās emisijas lampa** - elektronu lampa, kurā tiek izmantota elektronu sekundārās emisijas parādība. 
thumb|110px|Sekundārās emisijas lampa 6В1П
## Uzbūve
Šāda tipa lampas ir modificētas pentodes vai tetrodes, kuras atšķiras no parastām radiolampām ar to, ka no katoda nākošā elektronu plūsma vispirms tiek pastiprināta uz speciāla elektroda - dinoda, no kura tiek izsisti sekundārie elektroni, kuru plūsma ir vairākas reizes lielāka nekā primārā plūsma. Parasti sekundārās emisijas lampām ir viena sekundāro elektronu pavairošanas pakāpe (6В1П, 6В2П), bet lampai 6В3С dinodi ir divi.

## Priekšrocības
Sekundārās emisijas lampas voltampēru raksturlīknes stāvums ir daudz lielāks (respektīvi, ir lielāka jutība). 

## Trūkumi
Lampas ar sekundāro emisiju ir visai dārgas ierīces, jo tiek izgatavotas no sevišķi tīriem materiāliem. Tām piemīt paaugstināts trokšņu līmenis un tās nav ilgmūžīgas.

## Izmantošana
Sekundārās emisijas lampas izmanto beztransformatoru impulsģeneratoros, jo ar tām var iegūt impulsus ar sevišķi stāvām frontēm (tā saucamajām nanosekunžu frontēm).
Dinods

thumb|250px|Fotoelektronu daudzkāršotāja ФЭУ-18 dinodi
**Dinods** (din(atronefekts) + (elektr)ods) - vakuuma elektronu ierīču (fotoelektronu daudzkāršotāju un sekundārās emisijas lampu) elektrods, kas paredzēts sekundāro elektronu plūsmas iegūšanai. Ar dinoda palīdzību elektronu plūsma tiek pastiprināta, jo katrs uz dinoda krītošais primārais elektrons izsit no tā vairākus sekundāros elektronus. Fotoelektronu daudzkāršotājos parasti ir vairāki dinodi.
Vairogu un kratonu saraksts

Šajā sarakstā uzskaitīti vārdos nosauktie Zemes garozas vairogi un kratoni:

250px|thumb|Zemes ģeoloģiskās provinces. Sarkanā krāsā - vairogi

## Āfrika
* Arābijas-Nūbijas vairogs (arī Āfrikas vairogs, Etiopijas vairogs, atrodas arī Āzijā)
* Austrumsahāras kratons (Lībija, Sudāna, Ēģipte)
* Kalahari kratons
** Kāpvālas kratons (2,5 - 3,6 mld. gadu)
** Zimbabves kratons
*** Sebakves kratons (3,5 mld gadu)
* Kongo kratons (arī Zairas kratons)
** Bangveulu bloks (Zambija)
** Kasai kratons
* Rietumāfrikas kratons
** Sahāras kratons
* Tanzānijas kratons
* Tete kratons
* Zambijas kratons

## Antarktīda
* Austrumantarktīdas vairogs
** Austrumantarktīdas kratons

## Austrālija
* Austrālijas vairogs (Rietumaustrālijas vairogs)
* Altdžavarras kratons
* Centrālais kratons
* Gavlera kratons, centrālā Dienvidaustrālija
* Jilgarnas kratons, Rietumaustrālija (4,4 mld gadu)
* Kurnamonas kratons, Dienvidaustrālija
* Pilbaras kratons, Rietumaustrālija

## Āzija
* Angāras vairogs
* Arābijas-Nūbijas vairogs (arī Āfrikā)
** Arābijas kratons
* Austrumķīnas kratons
* Bandaras kratons, Indija
* Bundelkandas kratons, Indija
* Indijas kratons
** Darvaras kratons, Indija (2,6 - 3,4 mld gadu)
* Indijas vairogs
* Jakutajas kratons, Austrumsibīrija
* Janczē kratons
* Ķīnas-Korejas vairogs
** Ziemeļķīnas kratons (2,5 mld gadu)
* Sarmatijas kratons (arī Eiropas daļā)
* Sibīrijas kratons (Angāras kratons, Centrālās Sibīrijas plato)
* Singbumas kratons, Indija
* Tarimas kratons, Ķīna

## Dienvidamerika
* Amazones vairogs
* Amazones kratons
** Gajānas vairogs
* Rio de la Platas kratons
* San Francisko kratons, Brazīlija

## Eiropa
* Austrumeiropas kratons
** Baltijas vairogs
** Fenoskandijas vairogs - Baltijas vairoga ziemeļrietumu daļa (3,1 mld gadu)
*** Baltās jūras kratons
*** Karēlijas kratons
*** Kolas kratons
** Sarmatijas kratons (arī Āzijas pusē)
** Volgas-Urālu kratons, Krievija (2,7 - 3,0 mld gadu)
* Midlendas kratons, Anglija un Velsa
* Ukrainas vairogs
* Ziemeļatlantijas kratons (kopīgs ar Ziemeļameriku)

## Ziemeļamerika
* Čērčila kratons
* Rae kratons
* Sklāvijas kratons
* Ziemeļamerikas kratons
** Augšezera kratons (2,7 - 3,7 mld gadu)
** Kanādas vairogs (Laurentijas vairogs)
** Sleivas kratons (3,5 - 4,03 mld gadu)
** Vaiomingas kratons
* Ziemeļatlantijas kratons (kopīgs ar Eiropu)

## Skatīt arī
* Kratons
Sejnu apriņķis

**Sejnu apriņķis** (, ) ir apriņķis Polijā, Podlases vojevodistes ziemeļaustrumos. Robežojas ar Podlases vojevodistes Augustovas un Suvalku apriņķiem, kā arī Lietuvu un Baltkrieviju. Pēc iedzīvotāju skaita vismazākais Polijas apriņķis.
Aguri Sudzuki

**Aguri Sudzuki** (鈴木 亜久里; dzimis , Tokijā, Japānā) ir bijušais Formula 1 pilots.

Sudzuki sāka piedalīties kartingu sacīkstēs 12 gadu vecumā. 18 gados viņš uzvarēja valsts čempionātā, bet 1979. gadā sāka piedalīties Japānas F3. Paralēli viņš turpināja piedalīties kartingu sacīkstēs un 1981. gadā izcīnīja otro Japānas kartingu titulu. 1983. gadā Aguri kļuva par Japānas F3 vicečempionu. Tad viņš pārgāja uz salonauto sacīkstēm un izcīnīja Japānas titulu 1986. gadā. Tajā pašā gadā viņš debitēja Japānas F2 un piedalījās Lemānas sacīkstēs. 1987. gadā viņš bija Japānas F3000 vicečempions, uzvarot tikai vienā sacīkstē. 1988. gadā viņš izcīnīja titulu. Tajā pašā sezonā Sudzuki piedalījās F1 Japānas GP ar Larrousse formulu un finišēja sešpadsmitais. Nākamajā gadā viņš brauca ar Zakspeed, tomēr spēkrats bija ārkārtīgi lēns un japānim neizdevās pat pārvarēt pirmskvalifikācijas barjeru kaut vienā sacīkstē. Pēc gada viņš atgriezās Larrousse. Sudzuki divas reizes finišēja sestais (tolaik par 6. vietu piešķīra vienu punktu) un vienu reizi kāpa uz goda pjedestāla zemākā pakāpiena, kas joprojām ir nepārspēts Japānas braucēju rekords F1 (vienīgi Takuma Sato ir to atkārtojis 2004. gada ASV GP). Sudzuki bija 12. kopvērtējumā ar sešiem punktiem. 1991. gada sezona iesākās labi, jau pirmajā sacīkstē tika izcīnīti punkti. Tomēr visās pārējās sacīkstēs Sudzuki vai nu nestartēja, vai nu izstājās, vai arī nekvalificējās. 1992. gadā braucējs pievienojās Footwork vienībai. Vienu reizi tika sasniegta 7. vieta, tomēr augstāk japānis ne reizi nebija spējīgs pakāpties. Viņš palika Footwork arī 1993. gadā, tomēr rezultāti īpaši nemainījās, vienīgi šoreiz Sudzuki bija kvalificējies visām sacīkstēm. 1994. gadā Sudzuki piedalījās vienā sacīkstē ar Jordan formulu. Pēc gada, Ligier vienībā Aguri aizvadīja savu pēdējo F1 sezonu. Lai gan viņš piedalījās tikai dažās sacīkstēs, tika izcīnīts viens punkts.

[thumb|250px|left|[Takuma Sato pilotē Super Aguri F1 forumulu 2007. gada Malaizijas GP.]]
Pēc savas karjeras beigām Sudzuki kopā ar Adrianu Fernandezu izveidoja Super Aguri Fernandez Racing, Indy Racing League komandu. Sākot ar 2006. gadu Sudzuki vairs nebija saistīts ar šo komandu, jo pievērsās Honda atbalstītajai Formula 1 komandai "Super Aguri F1". Tā atsauca dalību no čempionāta  finansiālu grūtību dēļ.

## Atsauces
Suprasla

**Suprasla** (*Supraśl*) - pilsēta Polijas ziemeļaustrumos, Podlases vojevodistē, uz ziemeļaustrumiem no Bjalistokas. Tuvējā Supraslas pareizticīgo klosterī savulaik glabājās senākais slāvu rakstības piemineklis Polijā - Supraslas kodekss (sarakstīts XI gs. sākumā Pirmās Bulgārijas valsts galvaspilsētas Preslavas apkārtnē, mūsdienās pa daļām Varšavā, Ļubļanā un Sanktpēterburgā)
Farads

**Farads** (par godu angļu fiziķim Maiklam Faradejam) - elektriskās kapacitātes mērvienība SI sistēmā. Farada apzīmējums ir **F**.

:

:\mbox{F}
= \dfrac{\mbox{C}}{\mbox{V}}
= \,\mathrm \frac{A \cdot s}{V}
= \dfrac{\mbox{C}^2}{\mbox{J}}
= \dfrac{\mbox{C}^2}{\mbox{N} \cdot \mbox{m}}
= \dfrac{\mbox{s}^4 \cdot \mbox{A}^2}{\mbox{m}^{2} \cdot \mbox{kg}}


Parasti praksē lieto par faradu daudz mazākas mērvienības (mikrofaradus (**μF**) - farada miljonās daļas; nanofaradus - farada miljardās daļas (**nF**); pikofaradus (**pF**) - farada triljonās daļas),
jo farads ir ārkārtīgi liela kapacitāte (metāliskai sfērai zemeslodes lielumā kapacitāte ir tikai ap 700 mikrofaradu). Ir izgudroti speciāli kondensatori ar divkāršu elektrisko slāni (jonistori), kam kapacitāte var sasniegt vairākus faradus un pat simtus faradu.

## Ārējās saites
Deivids Brebems

**Deivids Brebems** (; dzimis , Londonā, Lielbritānijā) ir Austrālijas autosportists, pazīstams kā bijušais Formula 1 pilots.

Deivids ir trīskārtējā F1 čempiona sera Džeka Brebema jaunākais dēls. Abi viņa brāļi, Džeofs un Gerijs, arī ir kļuvuši par sacīkšu pilotiem. Savu bērnību Deivids pavadīja Austrālijā, tomēr par spīti viņa tēva sacīkšu panākumiem, Deivids īpaši neinteresējās par autosportu līdz brīdim, kad pameta skolu. Bērnībā viņš spēlēja pieejamāku sporta veidu - futbolu, tomēr, kad ģimene pārcēlās uz Sidneju, jaunākais Brebems pievērsās austrāliešu futbolam. Kamēr Deivids auga, viņa tēvs Džeks neuzspieda viņam motoru sportu, tomēr 17 gadu vecumā Deivids sāka interesēties par kartingiem un kopā ar savu kaimiņu iegādājās lietotu kartingu.

Deivida profesionālā karjera sākās 1983. gadā profesionālu kartingistu līgā. 1985. gadā viņš devās uz salonauto sacīkstēm. 1986. gadā Brebems tika Formula Ford 1600 sacīkstēs un pēc gada nokļuva Formula Atlantic. Viņa jaunais sponsors, Camel, palīdzēja 1989. gadā doties uz Lielbritānijas F3 čempionātu un tur nokļūt labā komandā, kas palīdzēja austrālietim izcīnīt titulu. 1990. gadā Brebhems tika F1 Brabham komandā, kura savulaik piederēja viņa tēvam. Diemžēl, 14 mēģinājumos kvalificēties tikai 6 bija veiksmīgi un no sešām reizēm, kad Brebems startēja, tikai vienā viņš finišēja. Sniegums bija pārāk nepārliecinošs F1, tādēļ viņš devās uz salonauto sacīkstēm. 1994. gadā Brebems pievienojās jaunajai Simtek komandai, kura trešajā sacīkstē piedzīvoja milzīgu psiholoģisko triecienu, jo Rolands Racenbergers, otrs komandas pilots, nomira avārijā kvalifikācijas laikā. Racenbergeru aizvietoja daudzi, dažādi piloti, bet Brebems savu vietu saglabāja visu sezonu. Viņa labākais rezultāts bija 10. vieta . Simtek nolēma nepaturēt Brebemu uz nākamo sezonu, tādēļ viņa F1 karjera beidzās. Vēlāk viņš atkal piedalījās dažādās salonauto sacīkstēs.

## Ārējās saites
Suzuki (nozīmju atdalīšana)

**Suzuki** var būt:

* *[[Suzuki Motor Corporation]]* — Japānas uzņēmums;
* Sudzuki () — izplatīts japāņu cilmes uzvārds;
* Niks Suzuki (*Nick Suzuki*; dzimis 1999) — Kanādas hokejists.
Brebems

**Brebems** () var nozīmēt:
* Džeks Brebems (dzimis 1926.), Formula 1 čempions;
* Džeofs Brebems (dzimis 1952.), bijušais CART pilots, Džeka dēls;
* Gerijs Brebems (dzimis 1961.), bijušais Formula 1 pilots, Džeka dēls;
* Deivids Brebems (dzimis 1965.), bijušais Formula 1 pilots, Džeka dēls;
* *[[Brabham]]*, bijusī Formula 1 komanda, kuru nodibināja Džeks Brebems.
Horošča

**Horošča** () ir pilsēta Polijas ziemeļaustrumos, Podlases vojevodistē, uz rietumiem no Bjalistokas. Pilsētā atrodas augstmaņu Braņicku dzimtas pils, kura kalpoja par vasaras rezidenci.

## Atsauces

## Ārējās saites
Cehanoveca

**Cehanoveca** () ir pilsēta Polijas ziemeļaustrumos, Podlases vojevodistē, uz dienvidiem no Visokes Mazoveckes. Līdz Otrajam pasaules karam 55% no pilsētas iedzīvotājiem bija ebreji.

## Ārējās saites
* Ciechanowiec Online
Elektrometriskā lampa

thumb|110px|Elektrometriskā triode ЭМ-4
**Elektrometriskā lampa** - elektronu lampa, kas paredzēta sevišķi mazas līdzstrāvas pastiprināšanai un mērīšanai. Visbiežāk tiek izmantotas elektrometriskās tetrodes, bet ir sastopamas arī šāda tipa triodes un pentodes. Elektrometriskā režīmā iespējams darbināt arī dažas citu "parasto" tipu lampas.

## Uzbūve
Galvenā elektrometrisko lampu atšķirība no parastām radiolampām ir tīkliņu izvietojumā. Tām ir speciāls katodtīkliņš, kas atrodas ļoti tuvu katodam un stūrējošais tīkliņš ir otrais tīkliņš, skaitot no katoda (parastām lampām tas ir pirmais tīkliņš). Katodtīkliņu sauc arī par telpiskā lādiņa tīkliņu.

Bieži vienā balonā ievieto divas vienādas elektrometriskās lampas.

## Darbības princips
Katodtīkliņam tiek pievadīts pozitīvs potenciāls, kas papildus paātrina elektronu plūsmu no katoda. Tādēļ elektrometriskā lampa var darboties pie relatīvi maziem anodspriegumiem. Tās tīkliņstrāva ir ļoti maza (to nosaka tīkliņa elektriskās izolācijas pretestība, atlikušo gāzu jonizācija lampas balonā, kā arī termoelektronu un fotoelektronu emisija no tīkliņa, ko rada ārējais apgaismojums, katoda siltumstarojums, mīkstie rentgenstari, kas rodas, elektroniem bremzējoties uz anoda). Samazinot katoda temperatūru un anodspriegumu, iespējams tīkliņstrāvu samazināt līdz 10-15 A. 
thumb|left|110px|Elektrometriskā dubulttetrode ЭМ-6

## Priekšrocības
Elektrometriskajai lampai ir sevišķi liela ieejas pretestība, tādēļ tā neizkropļo mērāmās ķēdes parametrus.

## Trūkumi
Pat niecīgākās lampas parametru (emisijas) izmaiņas var radīt lielas kļūdas mērījumu rezultātos. Lampas barošanas avotiem jābūt ļoti stabiliem. Elektrometriskajai lampai vēlams lietot gaismas necaurlaidīgu ekrānu, lai novērstu parazītiskas strāvas gaismas iedarbībā.

## Izmantošana
Ar elektrometrisko lampu palīdzību var mērīt ļoti mazas strāvas (līdz 10-14 A) un ļoti lielas pretestības (līdz 1016 Ω). Ar elektrometriskajām lampām mērāmās strāvas var atšķirties ap 100 reizes. Ir arī tās saucamās puselektrometriskās jeb logaritmiskās elektrometriskās lampas, kam izejas signāls ir proporcionāls ieejas strāvas logaritmam - tām strāvas diapazons var sasniegt 108.

## Ārējās saites
Līdzstrāva

thumb|400px|Līdzstrāvas veidi
**Līdzstrāva** ir elektriskā strāva, kas laikā nemaina savu virzienu (polaritāti) elektriskajā ķēdē. Termins "līdzstrāva" gan nav īsti korekts, jo līdzstrāvai nemainās spriegums (mēra voltos), nevis strāva (mēra ampēros). Tomēr, tā kā ar terminu "elektriskā strāva" vispārīgā nozīmē saprot visus elektriskos procesus, parasti fizikā un tehnikā lieto terminu "līdzstrāva" jēdziena "līdzspriegums" nozīmē. Protams, arī strāva var būt pastāvīga.

Latviešu valodā elektriskās strāvas veida apzīmēšanai tiek lietots termins 'līdzstrāva'. Vēsturiskos avotos var sastapt terminu 'galvaniskā strāva', taču mūsdienu elektrotehnikā tas tiek lietots reti, dažreiz to lieto medicīnā (sk. galvanizācija).

## Definīcija un raksturojums
Līdzstrāvu raksturo nemainīgs vai vienā virzienā vērsts elektrisko lādiņu plūsmas virziens. Praktiskās sistēmās līdzstrāvas spriegums var būt:

**ideāli konstants**, piemēram, ideāla sprieguma avota gadījumā;

**lēni mainīgs**, saglabājot nemainīgu polaritāti;

**pulsējošs**, piemēram, pēc maiņstrāvas taisngriešanas.

Arī pulsējoša strāva tiek uzskatīta par līdzstrāvu, ja tā nemaina polaritāti.

## Līdzstrāvas avoti
Visvienkāršākie līdzstrāvas avoti ir ķīmiskie strāvas avoti - galvaniskie elementi un akumulatori, jo to polaritāte principā nevar mainīties. Līdzstrāvu iegūst arī ar speciālām elektriskajām mašīnām - līdzstrāvas ģeneratoriem. Pie tīkla pieslēgtu elektronisko iekārtu barošanai līdzstrāvu iegūst no maiņstrāvas, izmantojot taisngriežus. No taisngrieža tiek iegūta pulsējoša līdzstrāva (strāva, kuras spriegums mainās laikā, taču nemainās tās polaritāte). Pulsējošo strāvu izlīdzina ar filtriem un vajadzības gadījumā stabilizē (sk. sprieguma stabilizators).

## Pielietojumi

Elektronika: Lielākā daļa elektronisko ierīču, piemēram, datori, mobilie tālruņi un LED apgaismojums, darbojas ar līdzstrāvu. Pat ja ierīce tiek pieslēgta maiņstrāvas tīklam, iekšēji spriegums tiek pārveidots līdzstrāvā.

Transports: Līdzstrāva tiek izmantota elektromobiļos, vilcienos un citos transportlīdzekļos, kuros enerģiju uzkrāj akumulatori vai izmanto līdzstrāvas elektromotorus.

Telekomunikācijas: Telekomunikāciju sistēmās bieži tiek izmantots −48 V līdzspriegums, kas nodrošina drošu un uzticamu iekārtu barošanu.

Elektroenerģijas pārvade: Augstsprieguma līdzstrāvas pārvades sistēmas (HVDC) tiek izmantotas elektroenerģijas pārraidīšanai lielos attālumos un starp nesinhronizētiem maiņstrāvas tīkliem.
## Skatīt arī
* Taisngriezis
* Sprieguma stabilizators
## Ārējās saites
Titāna dioksīds

**Titāna dioksīds** (TiO2) ir stabilākais titāna oksīds. Tas ir sastopams dabā vairāku minerālu formā, no kuriem izplatītākais ir rutils. Titāna dioksīds ir titāna rūdas galvenā sastāvdaļa. Tīrā veidā titāna dioksīds ir balta, cieta, kristāliska viela. Titāna dioksīdu var attīrīt to hlorējot, lai iegūtu titāna tetrahlorīdu, kuru tālāk var attīrīt destilējot un oksidēt atpakaļ par oksīdu.

## Izmantošana
Tīru titāna dioksīdu lieto par balto pigmentu un pārtikas krāsvielu (**E171**).

## Ārējās saites
Rikardo Patrēze

**Rikardo Patrēze** (*Riccardo Patrese*; dzimis , Padujā, Itālijā) ir bijušais Formula 1 pilots. Viņam ilgu laiku piederēja rekords par visvairāk aizvadītajām Formula 1 sacīkstēm, tomēr to 2008. gadā pārspēja Rubenšs Barikello.

Rikardo debitēja F1 23 gadu vecumā, 1977. gadā, Shadow komandas sastāvā. Komanda bija spiesta mainīt pilotus sezonas vidū, tādēļ Patrēzem parādījās iespēja debitēt F1, kuru viņš izmantoja. Sezonas pēdējā sacīkstē itālim izdevās izcīnīt vienu punktu. 1978. gadā viņš nokļuva jaunizveidotajā Arrows komandā. Viņam gandrīz izdevās izcīnīt uzvaru komandas otrajā sacīkstē, tomēr dzinēja defekts lika viņam samierināties tikai ar labām atmiņām. Zviedrijas GP viņš izcīnīja otro vietu. Kopā tosezon viņš izcīnīja 11 punktus un bija divpadsmitais kopvērtējumā. Itālijas GP notika masu avārija, kuras rezultātā gāja bojā Ronijs Petersons. Lai gan oficiāli Patrēze netika vainots, Džeimss Hants ļoti kritizēja Patrēzi un pat savāca tādu atbalstu, ka viņš tika izslēgts no nākamās sacīkstes. Vēlāk video atkārtojumos tika parādīts, ka Hants patiesībā izraisīja incidentu, tomēr viņš no noliedza un turpināja vainot itāli.

1979. gadā Patrēze saglabāja savu vietu Arrows. Viņš izcīnīja 5. vietu un 2 punktus. 1980. gadā viņš vienu reizi kāpa uz goda pjedestāla, bet 1981. gadā - divas. 1982. gadā viņš devās uz Brabham un izcīnīja savu pirmo uzvaru. Ar 21 punktu Patrēze ierindojās desmitais kopvērtējumā. 1983. gadā viņš izcīnīja vēl vienu uzvaru, tomēr bija nedaudz zemāk kopvērtējumā. 1984. un 1985. gadā itālis brauca Alfa Romeo komandā. Diemžēl spēkrati bija ļoti neizturīgi un Rikardo bieži nācās izstāties. 1986. gada sezona sākās ar Patrēzes atgriešanos Brabham, tomēr komanda vairs nebija tāda pati kā iepriekš. 1987. gada pēdējā sacīkstē Patrēze debitēja Williams. Frenks Viljamss Patrēzi uzskatīja par pietiekami labu, lai paturētu komandā. Lai arī 1988. gadā itālis ne reizi nekāpa uz pjedestāla, viņš aizvadīja vienu no savām labākajām sezonām.

1989. gadā Patrēze bieži kāpa uz pjedestāla un kopvērtējumā ierindojās augstajā trešajā vietā. 1990. gadā Patrēze kopvērtējumā bija tikai septītais, bet 1991. gadā atkal izrādīja konkurenci cīņā par titulu un bija trešais. 1992. gadā Patrēze bija labāko trijniekā deviņas no 16 reizēm un kļuva par vicečempionu. Gandrīz divreiz vairāk punktu bija čempionam, viņa komandas biedram Menselam. 1993. gadā tika aizvadīta Patrēzes pēdējā sezona, Benetton komandā. Pēc 257 sacīkstēm itāļa iespaidīgā karjera bija beigusies.

## Ārējās saites

* The Riccardo Patrese Website 
* Riccardo Patrese: The Italian Hero
Spriegums (nozīmju atdalīšana)

**Spriegums** var būt:
* Elektriskais spriegums — potenciālu starpība starp diviem elektriskās shēmas punktiem (mēra voltos)
* Mehāniskais spriegums — fizikāls lielums, kas raksturo deformēta materiāla iekšējos spēkus (mēra paskālos)
Taki Inoue

**Takačiho "Taki" Inoue** (, *Inoue Takachiho*; dzimis , Kobē, Japānā) ir Japānas autosportists, bijušais Formula 1 pilots.

Inoue debitēja . gada  ar *[[Simtek]]*. Lai gan tosezon viņš piedalījās tikai vienā sacīkstē, tas bija pietiekami, lai *[[Footwork Arrows|Footwork]]* parakstītu ar japāni līgumu uz nākamo sezonu. Lielāko daļu sezonas viņa komandas biedrs bija Džanni Morbidelli, tomēr vēlāk par tādu kļuva Masimiljāno Papiss. 1996. gadā Inoue centās iegūt vietu *[[Tyrrell]]*, tomēr viņa tautietis Ukijo Katajama piedāvāja vairāk naudas par šo vietu. Pašlaik Inoue ir Japānas braucēju menedžeris.

Inoue ir pazīstams, pateicoties diviem incidentiem . gadā.  treniņbraucienos viņa sadauzīto spēkratu, Inoue sēžot tajā, kravas auto vilka uz boksiem, tomēr tajā ietriecās drošības mašīna un Inoue kopā ar savu spēkratu ielidoja barjerās. Inoue varēja piedalīties sacīkstē.  tika tiešraidē parādīts skats, kurā Inoui notrieca kāda mašīna, kurā atradās personāls, kuram vajadzēja palīdzēt dzēst degošo dzinēju.

## Atsauces

## Ārējās saites
Oskars (priekšvārds)

**Oskars** ir vīriešu priekšvārds. Oskars ir varonis īru mitoloģijā, kura vārds cēlies no gēlu *Os* - "briedis" un *cara* - "draugs, draudzība". Savukārt senangļu valodā *Os* nozīmē "dievs", bet *gar* - "šķēps".

## Ārējās saites
* vardadienas.lv
LPP/LC

**LPP/LC** bija centriska politiskā partija Latvijā. Izveidota 2007. gada 25. augustā, apvienojoties Latvijas Pirmajai partijai, partijai "Latvijas Ceļš", "Vidzemes apvienībai" un "Mēs savam novadam".

Pirms 2011. gada ārkārtas Saeimas vēlēšanām partija tika pārdēvēta tās līdera Aināra Šlesera vārdā par **Šlesera Reformu partiju LPP/LC**, tomēr startēja nesekmīgi un 11. Saeimā tās pārstāvji netika ievēlēti.  partijas kongress izlēma par partijas likvidēšanu, pirms tam atgriežoties pie iepriekšējā nosaukuma LPP/LC.

Par nelikumīgiem ziedojumiem un aģitācijas limita pārsniegšanu partija LPP/LC pirms likvidācijas saņēmusi 528 870 latu sodu. Partija tika likvidēta, un sods netika samaksāts.

Pirms likvidēšanas Eiropas Parlamentā LPP/LC pārstāvēja viens deputāts (Ivars Godmanis), bet Rīgas domē tā bija pārstāvēta ar 12 deputātiem un veidoja valdošo koalīciju kopā ar apvienību "Saskaņas Centrs". Pēc LPP/LC likvidēšanas tās Rīgas domes frakcija Andra Amerika vadībā izveidoja jaunu politisko partiju "Gods kalpot Rīgai!".

## Biedri
2009. gada martā partijā bija 3800 biedri.

### Vadība
No izveidošanas 2007. gadā līdz 2009. gadam partiju vadīja divi līdzpriekšsēdētāji: A. Šlesers un I. Godmanis. Kopš 2009. gada A. Šlesers bija partijas vienīgais priekšsēdētājs. Šīs partijas valdē bija arī Dainis Liepiņš, Anda Ozola, Vitālijs Aizbalts, Karina Pētersone, Ainars Baštiks, Dzintars Jaundžeikars, Eiženija Aldermane, Andris Ameriks, Dainis Turlais, Smiltenes domes priekšsēdetājs Ainārs Mežulis, Jēkabpils domes priekšsēdetājs Leonīds Salcevičs, Daugavpils domes priekšsēdētāja Rita Strode, Dagnis Straubergs, Jānis Vilnītis.

## Partijas pārstāvība vēlētajās varas iestādēs

### Saeimā
* 9. Saeimas vēlēšanās 10 deputātu vietas.
* 10. Saeimas vēlēšanās piedalījās apvienībā "Par Labu Latviju" (LPP/LC 10. Saeimā pārstāvēja 3 deputāti).
* 11. Saeimas vēlēšanās nepārvarēja 5% barjeru.

### Valdībā
2007. gadā partija līdzdarbojās Aigara Kalvīša otrās valdības sastāvā.

2007.-2009. gados LPP/LC bija Ministru prezidenta postenis (I. Godmanis).

### Pašvaldībās
2009. gada pašvaldību vēlēšanās iegūtas 12 deputātu vietas Rīgas domē, veidoja valdošo koalīciju kopā ar apvienību "Saskaņas Centrs".

### Rezultāti vēlēšanās

## Atsauces un piezīmes
Fitipaldi

**Fitipaldi** var nozīmēt:
* Emersons Fitipaldi (dzimis 1946), bijušais sacīkšu pilots, Formula 1 un CART čempions
* Kristians Fitipaldi (dzimis 1971), bijušais sacīkšu pilots
* Vilsons Fitipaldi (1943–2024), bijušais sacīkšu pilots
* *[[Fittipaldi Automotive]]*, bijusī Formula 1 komanda, kuru nodibināja Emersons un Vilsons Fitipaldi
Rosbergs

**Rosbergs** var būt:
* Keke Rosbergs - bijušais F1 čempions (dzimis 1948);
* Niko Rosbergs - F1 pilots (dzimis 1985).
Viktors Ščerbatihs

**Viktors Ščerbatihs** (dzimis  Dobelē) ir bijušais Latvijas svarcēlājs, šobrīd svarcelšanas treneris, funkcionārs, kā arī politiķis. Bijis 9. Saeimas deputāts, ievēlēts no Zaļo un Zemnieku savienības. Šobrīd pārstāv partiju "Latvija pirmajā vietā". V. Ščerbatihs ir piedalījies četrās olimpiskajās spēlēs, divās no tām izcīnot olimpisko medaļu prestižajā smagākajā svara kategorijā.

## Sporta karjera
V. Ščerbatihs ir četrkārtējs olimpisko spēļu dalībnieks, olimpiskais vicečempions 2004. gada Atēnu olimpiādē un bronzas laureāts 2008. gada Pekinas olimpiādē. Pasaules čempions 2007. gadā, trīskārtējs pasaules čempionāta bronzas medaļas laureāts (1997, 1998, 2003). Pieckārtējs Eiropas čempions (2001, 2005, 2006, 2007, 2008), Eiropas vicečempions 2004. gadā un trīskārtējs Eiropas čempionāta bronzas laureāts (1997, 1999, 2000).

2001. gadā tika diskvalificēts uz diviem gadiem par steroīdu lietošanu. 2010. gada pasaules čempionātā viņš palika bez rezultāta kopsummā. Pēc pirmās disciplīnas viņš bija ceturtajā vietā.

V. Ščerbatiha personiskie rekordi ir 206,0 kg raušanā, 260,0 kg grūšanā un 465,0 kg summā.

2012. gada aprīlī paziņojis par sportista karjeras beigām. 2012. gadā uzsācis trenera karjeru kā sava bijušā trenera Eduarda Andruškeviča palīgs.

V. Ščerbatihs ir 2009. gadā dibinātās Latvijas Svarcelšanas federācijas prezidents.

## Personiskie rekordi

## Politiskā darbība
2006. gadā svarcēlājs V. Ščerbatihs iestājās Latvijas Zemnieku savienībā un tika ievēlēts 9. Saeimā no Zaļo un Zemnieku savienības saraksta.

Kandidēja vēl divās Saeimas vēlēšanās no tā paša ZZS saraksta, taču šoreiz netika ievēlēts (10. Saeimas vēlēšanās 2010. gadā un 13. Saeimas vēlēšanās 2018. gadā). 2021. gada augustā V. Ščerbatihs bija Aināra Šlesera veidotās partijas "Latvija pirmajā vietā" dibinātāju skaitā. No tās saraksta kandidēja 14. Saeimas vēlēšanās, bet netika ievēlēts.

2024. gadā izsauca negatīvu reakciju, kad, tērpies LOK komandas formā, krievu valodā video izteica nepatiku pret armijas mācībām pilsētas apstākļos. V. Ščerbatihs 2025. gada pašvaldību vēlēšanās kandidēja partijas "Latvija pirmajā vietā" sarakstā uz vietu Ventspils domē, bet netika ievēlēts.

## Atsauces

## Ārējās saites

* Viktor Scerbatihs — Hall of Fame at Weightlifting Exchange 
* Intervija laikrakstam "Kapitalist" 
* Viktors Ščerbatihs, sportista vizītkarte LOK mājaslapā
* Chidlovski.net profils
Hils

**Hils** var būt:

* Braians Hils (*Bryan Gil*; dzimis 2001) — spāņu futbolists.

## Skatīt arī
* Hila
* Hills
* Hilss
* Hiļs
* *[[Embassy Hill]]*
Kristians Fitipaldi

**Kristians Fitipaldi** (*Christian Fittipaldi*; dzimis , Sanpaulu, Brazīlijā) ir Formula 1 ekspilots. Par Kristianu viņš nosaukts par godu citam Brazīlijas autosportistam, Kristianam Haincam, kurš gāja bojā 1963. gadā. Kristians Fitipaldi nav bijis tik veiksmīgs kā viņa tēvocis Emersons Fitipaldi.

Kristians nokļuva F1 1992. gadā, Minardi komandā. Sezonas gaitā viņš nepiedalījās sešās sacīkstēs, no tām trijās tādēļ, ka nespēja kvalificēties, bet vēl trijās tāpēc, ka bija savainots. Sezonas priekšpēdējās sacīkstēs, Japānas GP, Kristians izcīnīja vienu punktu. Komanda pagarināja viņa līgumu vēl uz vienu sezonu un viņam izdevās pat vienu reizi finišēt ceturtajam, pavisam nedaudz atpaliekot no pirmās vietas ieguvēja Minardi. 1994. gadā brazīlietis nokļuva *[[Footwork Arrows|Footwork]]* komandā, kur viņš divreiz finišēja ceturtais. Vēlāk viņš piedalījās CART un NASCAR sacīkstēs. Pašlaik viņš piedalās *[[Stock Car Brasil]]*.

## Ārējās saites
Lokuss

**Lokuss** ( - vieta) - fiksēta novietojuma vieta hromosomā, kas nosaka gēnu lokalizāciju. Lokusu secīgs uzskaitījums veido ģenētisko jeb hromosomu karti. Kādai bioloģiskai pazīmei atbilstošā lokusa atrašanu sauc par gēnu kartēšanu. DNS secības variantu dotajā lokusā sauc par alēli.

Diploīdās vai poliploīdās šūnas, kuras kādā lokusā nes vienādas alēles, sauc par homozigotām pēc šī lokusa, bet tās, kurām alēles ir dažādas - par heterozigotām.
Oktānskaitlis

**Oktānskaitlis** ir lielums, kas raksturo degvielas detonācijizturību iekšdedzes dzinējiem ar dzirksteļaizdedzi. 

Oktānskaitlis apzīmē lielumu tilpuma procentos, izooktāna (2,2,4-trimetilpentāna) un normālā heptāna (n-heptāna) maisījumam, kuram ir tāda pati detonācijizturība, kā aplūkojamajai degvielai. Tā, piemēram, degvielas, kurai ir tāda pati detonācijizturība kā 95% izooktāna un 5% n-heptāna maisījumam, oktānskaitlis ir 95.
 
Oktānskaitlis 0 ir n-heptānam, jo tā sadegšana pat pie nelielām kompresijas pakāpēm dod detonāciju.

Oktānskaitli degvielai mēra, ar to darbinot motoru, kuram ir maināma kompresija, zināmos apstākļos un salīdzinot rezultātus ar tiem, kādus iegūst lietojot dažādu attiecību izooktāna un heptāna maisījumus. Izšķir divus oktānskaitļus: RON (*research octane number*) un MON (*motor octane number*). Mērot MON, motoram uzliek lielāku slodzi. MON parasti ir par 8-10 punktiem mazāks par RON. Gandrīz visā pasaulē (arī Latvijā) degvielu parasti iedala pēc RON. Dažviet (ASV) degvielu iedala pēc vidējā starp RON un MON un tur šai pašai degvielai ir par kādiem 4 vai 5 punktiem mazāks oktānskaitlis.

Eksistē arī vielas, kurām detonācijas izturība ir vēl sliktāka kā heptānam (tām oktānskaitlis būtu negatīvs) (šīs īpašības nav plaši pētītas, jo tām nav nozīmes) un vielas, kurām detonācijas izturība ir labāka kā izooktānam. Šādām vielām oktānskaitlis ir lielāks par 100 (piemēram, tīram etanolam RON ir 116). Šādas vielas lieto, lai palielinātu degvielas oktānskaitli. 

## Skatīt arī
* Cetānskaitlis
Tautas laiks (Latviešu patriotisko dziesmu izlase)

**"Tautas laiks (Latviešu patriotisko dziesmu izlase)"** ir dziesmu izlase, kas tika izdota 2007. gada novembrī. Tajā ir iekļautas 1980. gadu Trešās atmodas patriotiskās latviešu dziesmas. Izlasē ir iekļautas 18 dziesmas, tajā ir pa 3 Imanta Kalniņa un Zigmara Liepiņa dziesmām, pa 2 Ainara Virgas un Jāņa Lūsēna dziesmām, kā arī pa 1 no Jura Pavītola, Ulda Marhilēviča, Borisa Rezņika, Jura Kulakova, Mārtiņa Brauna, Birutas Ritmanes un Ulda Stabulnieka. No grupām visvairāk pārstāvētā ir "Līvi" - ar 3 dziesmām. Tikai viena no dziesmām nav oriģināldziesma - tā ir Brāļu Grašu izpildītā "Zeme, zeme, kas tā zeme", kuras mūzika ņemta no ebreju tautasdziesmas. Visas dziesmas ir latviešu valodā, izņemot dziesmu "Atmostas Baltija", kurā bez latviešu valodas skan arī igauņu un lietuviešu valodas. Visas dziesmas ir no 1980. gadiem, izņemot "Līvu" izpildīto "Vairogi", kas ir no 1972. gada. Izlases nosaukums ņemts no Zigfrīda Muktupāvela izpildītās dziesmas "Tautas laiks" nosaukuma.

## Dziesmu saraksts
# "Vairogi" ("Līvi", 1972) (komponists Juris Pavītols/teksts Vitauts Ļūdēns) - 3:01
# "...Pie laika" ("Remix", 1988) (Uldis Marhilēvičs/Igo) - 4:33
# "Dzimtā valoda" ("Līvi", 1986) (Ainars Virga/Grigore Vieru, atdzejojis Imants Ziedonis) - 4:12
# "Brīvību Baltijai" ("Opus Pro", 1989) (Zigmars Liepiņš/Laima Rita Krieviņa) - 4:24
# "Zābaku dziesma" ("Līvi", 1986) (Ainars Virga/Guntars Godiņš) - 5:36
# "Atmostas Baltija" (Viktors Zemgals, Žilvins Bubelis, Tarmo Pihlaps, 1989) (Boriss Rezņiks/Valdis Pavlovskis) - 5:29
# "Zaļā dziesma" ("Pērkons", 1988) (Juris Kulakovs/Māris Melgalvs) - 4:17
# "Taisnība" ("Zodiaks, 1989) (Jānis Lūsēns/Eduards Treimanis-Zvārgulis) - 4:56
# "Veltījums LTF" ("NEA" (Imants Kalniņš), 1989) (Imants Kalniņš/Olafs Gūtmanis) - 4:01
# "Ai, māsa Lietuva" ("Turaidas Roze", 1987) (Imants Kalniņš/Pēteris Zirnītis) - 3:35
# "Daugaviņa" ("Sīpoli", 1985) (Mārtiņš Brauns/Vilis Plūdonis)
# "Sena kalpu dziesma" ("Opus", Mirdza Zīvere, Imants Vanzovičs un draugi, 1987) (Zigmars Liepiņš/Kaspars Dimiters) - 6:24
# "Mazs bērniņš krustcelēs" (Jānis Sproģis un Igo, 1988) (Zigmars Liepiņš/Māra Zālīte) - 3:17
# "Manai tautai (Palīdzi Dievs)" (Ieva Akurātere, 1988) (Biruta Ritmane/Andris Ritmanis) - 2:27
# "Zeme, zeme, kas tā zeme" (Brāļi Graši, 1989) (ebreju tautasdziesma/Uldis Grasis) - 2:30
# "Tautas laiks" (Zigfrīds Muktupāvels, 1988) (Jānis Lūsēns/Imants Ziedonis) - 2:50
# "Tik un tā" (Uldis Stabulnieks, 1981) (Uldis Stabulnieks/Māra Zālīte) - 3:01
# "Lūgšana" (Ieva Akurātere, 1988) (Imants Kalniņš/Leonīds Breikšs) - 6:10
Melanocīts

thumb|300px|Melanocīti un melanīns
**Melanocīti** ir pigmenta šūnas, kas galvenokārt atrodas ādas epidermas slānī. Melanocīti ir šūnas ar daudziem izaugumiem un to citoplazma satur īpašus organoīdus - melanosomas. Melanosomās tiek sintezēts ādas pigments - melanīns.
Genoms

**Genoms** (, *genos* — 'izcelšanās') ir organisma visu gēnu kopums (pilns hromosomu komplekts). Terminu 1920. gadā ieteica Hanss Vinklers, lai aprakstītu noteiktas sugas organismu hromosomu haploīdā komplekta gēnu kopumu, atšķirībā no genotipa — konkrēta indivīda gēnu kopuma. Vēlāk, attīstoties molekulārajai ģenētikai, jēdziena nozīme izmainījās — genomā ietilpst gan hromosomālā DNS, gan arī ārpuskodola (mitohondriju un plastīdu) DNS.

## Ārējās saites
Endoplazmatiskais tīkls

thumb|300px|Endoplazmatiskais tīkls un citi no iekšējām membrānām veidotie eikariotiskās šūnas organoīdi
**Endoplazmatiskais tīkls** ir eikariotiskās šūnas organoīds, no membrānām veidota sazarota plakanu dobumu, pūslīšu un kanāliņu sistēma. Pirmo reizi šo organoīdu atklājis amerikāņu zinātnieks K. Porters 1945. gadā, izmantojot elektronmikroskopu.

Endoplazmatiskā tīkla membrānas ir samērā plānas, to biezums ir 6—7 nm. Endoplazmatiskā tīkla iekšējo telpu sauc par lūmenu.
Izšķir graudaino un gludo endoplazmatisko tīklu. Kaut arī abas formas ir savstarpēji saistītas, to funkcijas atšķiras. Atkarībā no šūnas stāvokļa, abas formas var viegli pāriet viena otrā.

## Graudainais endoplazmatiskais tīkls
Graudainajā endoplazmatiskajā tīklā atrodas liels daudzums ribosomu, kurās notiek olbaltumvielu sintēze. Šajā tīklā notiek arī jaunsintezēto olbaltumvielu pārveidošana no pirmējās struktūras par funkcionējošu olbaltumvielu. Membrānas veido membrānu maisiņus, kas nodala citoplazmas atsevišķus tilpumus un tādējādi nodala ķīmiskās reakcijas.

## Gludais endoplazmatiskais tīkls
Gludajā endoplazmatiskajā tīklā nav ribosomu, tas piedalās daudzās vielmaiņas norisēs: lipīdu, fosfolipīdu, taukskābju un steroīdu sintēzē, ogļhidrātu maiņā un kalcija rezervju veidošanā, kā arī detoksifikācijā. Membrānas veido membrānu kanāliņus, uz tām atrodas oksidāzes — fermenti, kas spēj pārveidot ūdenī nešķīstošas vielas pārveidot par ūdenī šķīstošām, ko no organisma var izvadīt ar ķermeņa šķidrumiem, piemēram, urīnu. Šis tīkls piedalās glikogēna katabolismā — aknu šūnās hepatocītos glikogēna granulas atrodas uz gludā endoplazmatiskā tīkla virsmas; kad asinīs nepieciešama glikoze, uzkrātais glikogēns fosfatāžu ceļā tiek pārvērsts brīvā glikozē un tā nonāk asinīs.

## Atsauces
Andrea de Čezariss

**Andrea de Čezariss** (;  — ) bija Itālijas autosportists, kas bija pazīstams ar karjeru *[[Formula 1]]* pasaules čempionātā. Viņam pieder rekords par visvairāk veiktajām sacīkstēm, ne reizi neuzvarot (214 sacīkstes).

## ''Formula 1'' karjera
Andrea de Čezariss debitēja *[[Formula 1]]* pasaules čempionātā . gadā *[[Alfa Romeo F1|Alfa Romeo]]* komandas sastāvā pēdējās divās sezonas sacīkstēs, abās no tām izstājoties. . gadā viņš pārstāvēja *[[McLaren]]* vienību, daļēji pateicoties viņa sakariem ar komandas sponsoru *[[Marlboro]]*. Viņš sezonā izcīnīja vienu punktu un nākamās divas sezonas pavadīja *Alfa Romeo*. Šajā laikā de Čezariss trīs reizes finišēja labāko trijniekā. . gadā itāliešu pilots sāka sadarbību ar *[[Ligier]]* komandu, no kuras viņš tika atlaists piecas sacīkstes pirms . gada sezonas beigām. . gadā viņš pārstāvēja *[[Minardi]]*, finišējot tikai vienā sacīkstē.

. gadā de Čezariss pārstāvēja *[[Brabham]]* komandu. Vienīgajā sacīkstē, kur viņam izdevās sasniegt finišu (, viņš izcīnīja trešo vietu. . gadā *Brabham* nepiedalījās, tādēļ pilots pārstāvēja *[[Rial Racing|Rial]]* komandu. Viņa sezonas labākais sasniegums bija 4. vieta. Nākamos divus gadus de Čezariss pavadīja *[[Scuderia Italia]]* vienībā, ar kuru viņam izdevās pēdējo reizi savā karjerā finišēt labāko trijniekā. . gadā de Čezariss pārstāvēja jaunizveidoto *[[Jordan Grand Prix|Jordan]]* komandu. Nākamās divas sezonas viņš pārstāvēja *[[Tyrrell Racing|Tyrrell]]*. . gadā de Čezariss aizvadīja savas pēdējās sacensības, vispirms divas sacīkstes aizvietojot diskvalificēto Ediju Ērvainu *Jordan* vienībā, bet pēc tam deviņas sacīkstes aizvietojot savainoto Kārli Vendlingeru *[[Sauber]]* komandā.

## Nāve
Andrea de Čezariss gāja bojā motocikla avārijā  Romā.

## Atsauces
Vakuola

thumb|270px|Eikariotu šūnas uzbūve, kur vakuolas atzīmētas ar skaitli 10

**Vakuola** ( — ‘tukšs’) ir augu un dažreiz arī citu eikariotu šūnas organoīds , kas norobežots ar membrānu un uzglabā rezerves vielas, kā arī sekrēcijai un ekskrēcijai nepieciešamās vielas. Vakuolas ir ar membrānu norobežoti pūslīši, kuros atrodas šķidrums. Vakuolas ir pildītas ar šūnsulu — organisko un neorganisko vielu šķīdumu ūdenī. Tās uzkrāj barības vielas, regulē šūnas turgoru, ūdens un sāļu maiņu.

## Atsauces
Centriola

thumb|Trīsdimensionāls skats uz centriolu

**Centriola** ir cilindrisks šūnas organoīds, kas sastāv no 9 mikrocaurulīšu tripletiem. Tās nodrošina mikrocaurulīšu, skropstiņu un vicu veidošanos.

Centriolas atrodas citoplazmā netālu no kodola apvalka. Dzīvnieku un vienšūņu šūnās ir centrosomas, kuras sastāv no divām perpendiskām centriolām. Katra centriola sastāv no 9 mikrocaurulīšu (mikrofilamentu) tripletiem, kuri savukārt veidojas, polimerizējoties speciālai olbaltumvielai - tubulīnam.

Centriolas piedalās šūnas dalīšanās procesā. Pirms šūnu dalīšanās, centriolas dubultojas un katrs centriolu pāris kļust par atsevišku centrosomu. Tās formē citoplazmatiskās mikrocaurulītes  dalīšanās laikā un regulē mitotiskās vārpstas veidošanos. Šūnām, kurām ir skropstiņas vai vicas, novērots, ka centriolas veido bazālos ķermenīšus, kuri nosaka mikrocaurulīšu veidošanos šādās struktūrās. Šādā skropstiņu veidošanā bazālais ķermenītis veic funkciju, ko centrosoma veic mikrocaurulīšu veidošanā šūnā.

Augu un sēņu šūnās centriolu nav un tajās mitotiskā vārpsta veidojas bez centriolu palīdzības.

## Atsauces
Ščučina

**Ščučina** var būt:

* Ščučina (*Шчучын*) - pilsēta Baltkrievijā.
* Ščučina (*Szczuczyn*) - pilsēta Polijā.
Ščučina (Polija)

**Ščučina** (*Szczuczyn*) - pilsēta Polijas ziemeļaustrumos, Podlases vojevodistē, uz dienvidrietumiem no Grajevo. ASV vieglatlēta Meira Prinsteina (*Myer Prinstein*, 1878 - 1925) dzimtā pilsēta.
Knišina

**Knišina** (*Knyszyn*) - pilsēta Polijas ziemeļaustrumos, Podlases vojevodistē, uz ziemeļrietumiem no Bjalistokas.

Līdz 1569. gadā pilsēta ietilpa Lietuvas lielkņazistē, kad to anektēja Polija. Savulaik bijusi Polijas karaļa Sigismunda II Augusta iecienīta rezidence. Knišinā viņš 1572. gadā mira.
Cionisms

**Cionisms** ir starptautiska politiska kustība, kura atbalsta neatkarīgas ebreju valsts pastāvēšanu. Lai gan tā saknes ir daudz senākas, cionisms radās 19. gadsimta beigās. Jēdziens kļuva plašāk pazīstams, pēc tam, kad Austroungārijas žurnālists Teodors Hercls to popularizēja savā grāmatā "Ebreju valsts" (*Der Judenstaat*). Sākotnēji cionisma galvenā ideja bija neatkarīgas Izraēlas valsts izveidošana. 1948. gadā šāda valsts, Izraēla, tika izveidota.

1975. gada 10. novembrī ANO ģenerālā asambleja oficiāli apstiprināja rezolūciju (ANO izdotā rezolūcija Nr. 3379), kas pielīdzināja cionismu rasismam, apzīmējot to kā "rasisma un rasu diskriminācijas formu". To atcēla 1991. gadā.

## Skatīt arī
* Anticionisms
Turaidas Roze

thumb|200px|Turaidas Rozes kaps Turaidas pils dārzā

**Turaidas Roze** (īstajā vārdā Maija, 1601—1620) bija Turaidas jaunava, kura 1620. gadā brīvprātīgi izvēlējās nāvi, lai saglabātu savu godu. Vidzemes tiesas asesors Magnuss fon Volffelts (*Magnus fon Wolffeldt*) 1844. gadā pirmais publicēja rakstu par šo notikumu, kas iedvesmoja dzejnieku Adalbertu Kamereru (*Adelbert Cammerer*, 1786—1848) sacerēt romantiski vēsturisku poēmu "Die Jungfrau von Treiden" (Turaidas jaunava).

Leģendas iespaidā Rainis radījis Turaidas Maijas traģēdiju 5 cēlienos "Mīla stiprāka par nāvi" (1927). 1926. gadā Emīls Melngailis uzrakstīja baletu "Maija (Turaidas roze)".

## Leģenda
1601. gada pavasarī Poļu—zviedru kara laikā zviedru karapulki ieņēma Turaidas pili. Pēc kaujas pils rakstvedis Greifs starp nogalinātajiem atrada dzīvu dažas nedēļas vecu meitenīti. Greifs aiznesa meitenīti mājās un apņēmās viņu izaudzināt. Bija maija mēnesis un meitenīti nosauca par Maiju.

Pagāja gadi, un Maija izauga par daiļu jaunavu. Viņas skaistuma dēļ Maiju dēvēja par Turaidas Rozi. Gaujas pretējā krastā — Siguldas pilī — dzīvoja viņas līgavainis — dārznieks Viktors Heils. Vakaros viņi satikās pie Gūtmaņa alas.

Tajā laikā pilī dienēja divi poļu armijas dezertieri — Jakubovskis un Skudrics. Jakubovskis iekāroja Maiju un vēlējās viņu precēt, taču meitene bildinājumu noraidīja. Tas Jakubovski tā saniknoja, ka viņš nolēma iegūt meiteni ar varu. Viņš aizsūtīja Skudricu it kā Viktora uzdevumā pie Maijas, lai viņa atnāktu ierastajā tikšanās vietā — bet neierastā laikā. Kad Maija atnāca un saprata, ka ir lamatās, viņa nolēma labāk mirt, nekā tikt apkaunota. Tas bija laiks, kad cilvēki vēl ticēja burvestībām. Meitenei ap kaklu bija sarkans zīda lakatiņš, ko bija dāvinājis viņas līgavainis, tādēļ viņa teica Jakubovskim, ka šim lakatiņam piemīt burvju spējas — tā nēsātājs tiek pasargāts no zobena cirtieniem, un aicināja to pārbaudīt. Jakubovskis sākumā vilcinājās, bet tad cirta no visa spēka un meitene saļima pie viņa kājām. Jakubovskis nobijās un šausmu pārņemts par izdarīto aizskrēja uz mežu un pakārās.

Pievakarē Heils atrada Maiju alā nogalinātu un steidzās uz Turaidu pēc palīdzības. Pie alas tika atrasts Viktora cirvītis asinīs. Tiesa notika Turaidas pilī un tā lēma, ka slepkava ir Viktors un viņu notiesāja uz nāvi. Notikumu gaitu mainīja Skudrics, kurš bija sekojis Jakubovskim un visu redzējis. Viņš tiesai pastāstīja, kas bija noticis īstenībā un Viktors tika attaisnots, bet meitene apglabāta kapsētā pie Turaidas baznīcas.
Viņas kapa vietu var aplūkot pie Turaidas baznīcas, Turaidas pils apkārtnē, Turaidā, Siguldā.

## Literatūra
* Adelbert Cammerer: Die Jungfrau von Treiden (Poēmas digitalizēta versija vācu valodā)
* Adelbert Cammerer: Die Jungfrau von Treiden (Grāmatas 1848. gada izdevuma skanējums)
* Rainis: Mīla stiprāka par nāvi. Turaidas Maijas traģēdija piecos cēlienos 
* M. v. Wolffeldt, Mittheilungen aus dem Strafrecht und dem Strafprocess. II B. 2. T. Jelgava, 1848
Cenzors

**Cenzors** var būt:
* cenzors (Senā Roma) - Senās Romas amatpersona, kas noteica cenzu, uzraudzīja pilsoņu dzīvesveidu, kontrolēja valsts finanses un valsts celtniecības darbus;
* cenzors (amatpersona) - amatpersona, kas cenzē iespieddarbus, mākslas darbus un veic cita veida cenzūru.